### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Sæby lokalområde søger om frigivelse af midler til etablering af udendørs motionsredskaber på et kommunalt areal i nærheden af [adresse].

## Indstillinger

Direktøren indstiller, at:

1. Ansøgningen godkendes med en rammebevilling på 75.983 kr.
2. De afledte driftsomkostninger på 5.000 kr. årligt tilrettes i det administrative budget.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

[adresse] samlede andel af de to Få det fikset puljer er 500.000 kr., hvoraf der resterer 428.255 kr. til disponering. De forbrugte midler er anvendt til en flagalle og en bålhytte med to shelters.

Sæby lokalområde har på borgermøde den 26. februar 2019 godkendt et projekt med udendørs motionsredskaber, der skal placeres på et kommunalt areal tæt på [adresse].

*Drift og vedligeholdelse*

[adresse] overtager den daglige vedligeholdelse af motionsredskaberne. Udover vedligeholdelsen skal Kalundborg Kommune varetage kvartalsvise tjek og en årlig inspektion ved en certificeret legepladsinspektør. [adresse] udgifter til dette forventes at udgøre 5.000 kr.

*Administrationens bemærkninger*

Projektet opfylder rammerne for anvendelse af puljen.

Administrationen støtter op om, at friskolen i Sæby sammen med borgerne selv står for den daglige vedligeholdelse. Da motionsredskaberne står på et offentligt areal med offentlig adgang, bør Kalundborg Kommune varetage de kvartalsvise tjek og den årlige inspektion. Der skal indgås brugsretsaftale med [adresse]. Projektet indebærer også blandt andet byggetilladelse.

Der vil være afledte driftsomkostninger på 5.000 kr. årligt til projektet. Udgifterne er til:

* Tilsyn af legepladsinspektør (ifølge en ny standard skal det være årligt)
* Kvartalsvis tjek af konstruktioner, tjek af fundamenter, efterspænding, smøring

De afledte driftsomkostninger tilrettes det administrative budget fra året efter projektets realisering.

## Økonomiske konsekvenser

[adresse] samlede andel af de to Få det fikset puljer er 500.000 kr., hvoraf der resterer 428.255 kr. til disponering.

De samlede omkostninger til motionsredskaberne er 75.983 kr. Hvis projektet godkendes, er restrådighedsbeløbet herefter 352.272 kr.

Når projektet er gennemført, og de endelige omkostninger er kendt, vil en eventuel uforbrugt del af rammen til projektet, kunne tilgå øvrige ’Få det Fikset’ projekter i Sæby.

De afledte driftsomkostninger på 5.000 kr. tilrettes det administrative budget fra året efter projektets realisering.

[adresse] bemærkninger er indarbejdet i sagen.

### Sagens forløb

22/05/2024 Økonomiudvalget
Anbefales.